Almuevennen, 1843-06-01
Oversigt over Kirkeværløse Sogneforstanderskabs Forhandlinger i 1842. Wærløse Sogneforstanderskab bestod i 1842 af følgende Medlemmer: Proprietair Knudsen i Kollecolle, Foged Anders Mouritzen, Gaardmændene Niels og Lars Andersen i Lilleværløse, Gaardmændene Jens Hansen, Knud Olsen, Lars Torbensen, Skolelærer Bjergen i Kirkeværløse, Gaardmand Anders Jørgensen i Bringe, og Sognets Præst Aagaard, der var Formand. Øiemedet af de i det forløbne Aar afholdte 6 ordentlige Møder, har været her, som andre Steder, at virke til Communens Bedste, saavel med Hensyn til Fattigvæsenet, som til Skole- og Veivæsenet. 1) Med Hensyn til Fattigvæsenet har derfor og Forstanderskabet i 1842 anvendt endeel Bekostninger paa at indrette et af dette kjøbt Huus i Kirkeværløse til et passende Fattighuus, hvori 12 Fattige for Fremtiden, skulle nyde, foruden den dem tilstaaede Almisse, fri Huusly og fornøden Brændsel aarlig. Et lignende Locale for 8 Fattige vil forhaabentligen snart vorde anskaffet i Lilleværløse, da et Huus allerede dertil er anskaffet. Antallet af de Fattige, som i afvigte Aar have nydt Understøttelse af Sognets Commune, var 31 Personer af begge Kjøn. Disse have efter deres forskjellige Trang modtaget i Aarets 4 Qvartaler: a) i Penge 431 Rbd. 12 s.; b) i Kost 2714 Dage, og c) i Brændsel 31 Læs Tørv, foruden nogle Læs Qvas. Jndtægten for hele Aaret beløb sig til 491 Rbd. Udgiften til 431 Rbd. 12 s. og Kassens Beholdning ved Regnskabets Slutning til 59 Rbd. 84 s. 1) Anbelangende Skolevæsenet bleve de i Skole journalerne optegnede Forsømmelser i Almindelighed efterseete af Sognets Skoleforstandere i deres maanedlige Sammenkomster, og efter Anordningerne meer eller mindre belagte med Mulcter. Begge Sognets Skoler have erholdt de fornødne aarlige Reparationer, og ere, om ikke just smukke, saa dog brugbare. Jsær har Kirkeværløse Skole erholdt en betydelig Hovedreparation, baade i Vaaningshusets og Skolehusets Locale, ved flere Vinduers Jndsættelse, nye Borde og Bænkes Anskaffelse og disses Maaling med lysere Farver. Ogsaa endeel nyttige Læsebøger bleve indkjøbte, og flere skulle i indeværende Aar vorde anskaffede. Begge Skolers Jndtægter i 1842 vare 80 Rbd. 1 Mk. 1 1/2 s., og Udgivterne 64 Rbd. 4 Mk. 5 s., og havde altsaa ved Aarets Slutning en Beholdning af 15 Rbd. 2 Mk. 12 3) Til Gjordemodervæsenet, som bestaaer af Wærløse og Farum Pastorater eller 496 Tdr. Hartkorn, har i afvigte Aar været indkrævet 6 s. pr. Td. Hartkorn - eller ialt 31 Rbd. 4) Med Hensyn til Sognets større eller mindre Veie har ogsaa Sogneforstanderskabet havt disse for Øie, og efter Evne forbedret nogle af de meest Befarede. Saaledes er i Kirke- og Lilleværløse anlagt passende Trottoirer for Sognets Beboere og den skolepligtige Ungdom, som ville søge Kirken eller Skolen. Ogsaa Gaderne ere planerede og belagte med Gruus. Amtsraadet for Kjøbenhavns Amt havde under 17de Decbr. f. A. forlangt Underretning om Sognets Hartkorns Størrelse, og de Veistrækningers Længde i Favnemaal, det hidtil har havt at vedligeholde, og der blev - efterat en nedsat Veicomittee havde udført disse Opmaalinger – herfra indgivet følgende Oplysninger: Sognets hele Hartkorn for de Veipligtige er 288 Tdr., og de samtlige Veistrækninger samme har at vedligeholde (de mindre Biveie incl.) udgjør 17018 Favne. Betræffende disse forskjellige Veie, som alle Tid efter anden skulle forbedres, ansaae Sogneforstanderskabet sig motiveret til at ansøge Amtsraadets kraftige Medvirkning til, at Frederiksborgs gamle Landevei fra Amtskjellet ved Fiskebek gjennem Nørre- og Hareskoven til Steengaarden, som er 4727 Favne, maatte vorde anseet og behandlet som en mindre Landevei, dels fordi den gode Vei fra Frederikssund gjennem Farum bliver meget besøgt af Reisende, og deels fordi den vorder ualmindelig befaret, som Tørvevei, ikke alene af Pastoratets Beboere, men af flere Sogne i Frederiksborg Amt, og især af dem, som kjøbe Brænde i de kongelige Skove, hvilke sidste uden Overdrivelse vel kan anslaaes til en 3000 svære Læs. 5) Endeel skriftlige Ansøgninger til de høiere Authoriteter have og været indgivne i 1842, om: at der maatte tilstaaes fri Færsel gjennem Nørreskov til Lilleværløse, hvor Districts-Gjordemoderen boer, samt at de kongelige Skove og Søer, som for Fortjenestens Skyld, drage mange Arbeidere her til Sognet, der senere falde Communen til Byrde, ogsaa maatte ansættes til et passende Bidrag til Sognets Fattige, men endnu er intet Svar desangaaende indløben. Herforuden have ogsaa Flere af Sognets Beboere ansøgt om Sogneforstander skabets Anbefaling til at drive Urtekramhandel, Lysestøberie og Restauration, men kuns Faa erholdt denne Recommendation og endnu har Jngen opnaaet, hvad de ansøgde. Endelig er og et lidet men passende Læse-Selskab for Farum og Wærløse Pastorater bleven oprettet i 1842, deels ved eget Bidrag, og deels ved Trykkefriheds-Selskabets velvillige Gaver. Bogsamlingen bestaaer vel endnu kuns af en 150 Bøger, men vil vistnok ved deres nyttige Jndhold i Tiden bære gode Frugter, f. Ex. Jensens Anviisning til Landbrug, Drewsen om Vexeldrift, Rises Archiv, Jngemanns og Molbechs Skrifter, og flere gode historiske og religiøse Bøger. Disse have i afvigte Aar været søgte med stor Begjærlighed, og have alt circuleret hos 410 Personer.